A Bizottság határozata
(1999. december 20.)
a tagállamok által darált hús és előkészített húsok behozatalára feljogosított harmadik országbeli létesítmények ideiglenes jegyzékeinek megállapításáról szóló 1999/710/EK határozat módosításáról
(az értesítés a C(2000) 4685. számú dokumentummal történt)
(EGT vonatkozású szöveg)
(2000/79/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei megállapításának feltételeiről szóló, 1995. június 22-i 95/408/EGK tanácsi határozatra [2] és különösen annak 2. cikkének(1) bekezdésére,
mivel:
(1) Az 1999/710/EK bizottsági határozat [3] összeállította a darált húst és előkészített húsokat előállító létesítmények ideiglenes jegyzékét.
(2) A Cseh Köztársaság és Új-Zéland megküldte a darált húst és előkészített húsokat előállító azon létesítmények jegyzékét, amelyek tekintetében a felelős hatóságok tanúsítják, hogy a létesítmények megfelelnek a közösségi szabályoknak.
(3) Következésképpen a 95/408/EK határozatban az egyes országok tekintetében megállapított eljárással összhangban a Cseh Köztársaság és Új-Zéland vonatkozásában össze lehet állítani a darált húst és előkészített húsokat előállító létesítmények ideiglenes jegyzékeit.
(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az 1999/710/EK határozat mellékletének szövege az e határozat mellékletében szereplő szöveggel egészül ki.
2. cikk
Ez a határozat 1999. december 15-jétől alkalmazandó.
3. cikk
Ennek a határozatnak a tagállamok a címzettjei.
Kelt Brüsszelben, 1999. december 20-án.